“ધરણીધરમોં જોબ કરો છો? તમને આવા સમયે આ બસમોં ઘણીવારે જોયા છે એટલે. હું બી ન્યાં કોમ કરું, ચંદ્રનગરમોં, ડૉક્ટરનું બૈરું સાવ ગોંડા જેવું છે તે હું બેબીને રમાડું છું, આયા છું.” મેં એ આન્ટીની વાતમાં ધ્યાન જ ન આપ્યું. આવા લોકો બહુ સ્માર્ટ હોય. કઈ ઘડીએ તમારી પાસેથી કઈ વાત કઢાવી લે ખબર પણ ન પડે. સહેજ વાત કરીશ તો કોના ઘેર જઉં છું? શું કામ?થી માંડીને એ તમારા શું થાય? સુધીનું પૂછી કાઢશે એ બીકે હું ચૂપ જ રહી. પછી એ બહેનને થયું કે હું સૂઈ ગઈ એટલે એ ચૂપ થઈ ગયા.